stanford-oval/wikipedia huggingface dataset:
מאיר איזקסון
הערות שוליים

↑  מאיר אמסל, המאור וזכרון בספר ח"ב, באתר היברובוקס
↑  רבי שהוא שליח • הקול היהודי, באתר • הקול היהודי
| שושלת נדבורנה |
| --- | --- | --- |
| אדמו"רי שושלת נדבורנה בעבר | רבי מאיר (הגדול) מפרמישלאן • רבי אהרן אריה לייב מפרמישלאן • רבי מאיר מפרמישלאן • רבי יצחק מקאליש • רבי שלמה מפרמישלאן • רבי ישכר בער לייפר (נדבורנה) • רבי אהרן אריה לייב לייפר (נדבורנה) • רבי מרדכי לייפר  • רבי ישכר בער לייפר (סאטמר) • רבי מאיר רוזנבוים (קרעטשניף) • רבי איתמר רוזנבוים • רבי אליעזר זאב רוזנבוים (קרעטשניף) • רבי שלמה איזקסון • רבי מאיר לייפר • רבי יוסף לייפר (פיטסבורג) • רבי חיים מרדכי רוזנבוים • רבי אברהם אבא לייפר • רבי אהרן יחיאל לייפר • רבי דוד משה רוזנבוים (רחובות) • רבי אליעזר זאב רוזנבוים (ראחוב) • רבי ישכר בער רוזנבוים • רבי יצחק אייזיק רוזנבוים • רבי מאיר איזקסון • רבי צבי הירש רוזנבוים • רבי ישראל רוזנבוים • רבי אשר ישעיה רוזנבוים (חדרה) • רבי יעקב ישכר בער רוזנבוים • רבי נתן דוד רוזנבוים • רבי ישראל ניסן רוזנבוים • רבי יצחק אייזיק רוזנבוים (קליבלנד) • רבי מרדכי ישכר בער לייפר • רבי מאיר רוזנבוים (קראקאס) • רבי שמואל שמעלקא לייפר |  |
| אדמו"רי שושלת נדבורנה כיום | רבי אליעזר זאב רוזנבוים (נדבורנה) • רבי מנחם אליעזר זאב רוזנבוים • רבי מאיר רוזנבוים (פרמישלאן) • רבי דוד משה רוזנבוים (קריית גת) • רבי יחזקאל שרגא רוזנבוים (טערבישאן) • רבי שלום אליעזר זאב רוזנבוים • רבי חיים מרדכי רוזנבוים (טשרנוביץ) • רבי ניסן חיים רוזנבוים • רבי זיידא אליעזר זאב רוזנבוים • רבי אשר ישעיה רוזנבוים (זוטשקא) • רבי מאיר יצחק אייזיק רוזנבוים • רבי אשר ישעיה רוזנבוים (ביתר עילית) • רבי יוסף נפתלי רוזנבוים • רבי ישכר בער לייפר • רבי משה מאיר לייפר • רבי משולם אליעזר לייפר • רבי אורי לייב הכהן רוזנבוים • רבי יחיאל מאיר רוזנבוים • רבי חיים לייפר • רבי ברוך פנחס לייפר • רבי דוד צבי רוזנבוים • רבי משה רוזנבוים • רבי זונדל ישכר דב רוזנבוים • רבי יהודה רוזנבוים • רבי גדליה משה רוזנבוים • רבי שלמה רוזנבוים • רבי מרדכי רוזנבוים (ירושלים) • רבי מאיר לייפר (דינוב) |  |
| ענפים בשושלת | חסידות נדבורנה באניא • חסידות ביטשקוב • חסידות בישטינא • חסידות זוטשקא • חסידות חוסט • חסידות טמשוואר • חסידות טערבישאן • חסידות טשערנוביץ' • חסידות לינסק • חסידות מז'יבוז' • חסידות מיאלען • חסידות נדבורנה • חסידות סטניסלב • חסידות סטרוז'ניץ • חסידות פיטסבורג • חסידות פרמישלאן • חסידות קאליש • חסידות קליבלנד • חסידות קרעטשניף • חסידות ראחוב |  |
| --- | --- |
בקרת זהויות :  NLI: 987007581533305171  VIAF: 241144782723964695518   WorldCat (עם VIAF): 241144782723964695518 
קבר הרב מאיר איזקסון ואשתו בהר הזיתים
מדען

מדענים עוסקים בחקר הביולוגיה במעבדה
מדען הוא מומחה באחד מתחומי המדע, המשתמש בשיטות מדעיות כדי לבצע מחקר. את המונח בשפה האנגלית, Scientist, טבע ויליאם יואל לבקשתו של המשורר סמואל טיילור קולרידג'. לפני כן, נקראו המדענים "פילוסופים של הטבע" או "אנשי מדע".
מדענים ומהנדסים

אין הבדל חד בין מדע לבין הנדסה, אם כי למהנדסים יש מטרות מעשיות בעוד שהמדענים חוקרים תופעות עקרוניות. שניהם ממשיכים מבעיות לעבר פתרונות. מדענים לרוב מבצעים מטלות הנדסיות בתכנון ציוד מחקר ובבניית אבות טיפוס, וחלק מהמהנדסים מבצעים מחקרים מדעיים. מהנדסי אלקטרוניקה, כימיה, מכונות וחלל לרוב נמצאים בחזית המחקר של תופעות וחומרים חדשים. כך למשל פטר דייב קיבל תואר בהנדסת אלקטרוניקה ודוקטורט בפיזיקה לפני שהוא זכה לבסוף בפרס נובל לכימיה. באופן דומה, פול דיראק, אחד מהמייסדים של מכניקת הקוונטים, החל את הקריירה האקדמית שלו בתור מהנדס לפני שהמשיך לעבר תחום המתמטיקה ולאחר מכן לפיזיקה. קלוד שאנון, מהנדס תאורטי, יסד את תורת האינפורמציה.
סוגים שונים של מדענים

כימאים (כולל ביוכימאים)
פיזיקאים
מתמטיקאים
מדעני מחשב
אסטרונומים (כולל אסטרופיזיקאים)
גאוגרפים
ארכאולוגים
מדעני חברה, כולל אנתרופולוגים, דמוגרפים, כלכלנים, בלשנים, כלכלנים פוליטיים, מדענים פוליטיים, פסיכולוגים וסוציולוגים
מדענים העוסקים בכדור הארץ: גאולוגים (כולל מינרלוגים, סייסמולוגים, ווולקנולוגים), הידרולוגים, קרחנואים, מטאורולוגים ואוקיינוגרפים
ביולוגים (כולל בוטניקאים, אנטומולוגים, אקולוגים, ביולוגים אבולוציוניים, גנטיקאים, הרפטולוגים (מומחים לתורת הזוחלים), אימונולוגים, מיקרוביולוגים, חוקרי מוח, צפרים, פלאונטולוגים, פרמקולוגים, פיזיולוגים וזואולוגים)
ראו גם

הקהילה המדעית
השיטה המדעית
מחקר
לקריאה נוספת

מלווין בראג, המדענים הגדולים: על כתפי ענקים, תל אביב: הוצאת ידיעות ספרים, 2004
פליקס דותן, המעלית של איינשטיין: מדענים ששינו את העולם, תל אביב: הוצאת תמר, 2003
הנרי מארגנאו ודוד ברגמיני, המדען, ספריית מעריב, 1971
Freeman Dyson, The Scientist as Rebel, New York Review Books, NY: New York, 2008
לקריאה נוספת > מאמרים

יהודה אלקנה, מדענים, זמנים 5, 1981, עמ' 44–53
מרים ארז וישעיהו רים, הנעה לעבודה – מדענים ומהנדסים בעבודה, מגמות 21 (2), 1975, עמ' 179–193
פיטר אצ'ינסטיין, איש המדע כאמן, עיון 28, 1979, עמ' 231–248
הערות שוליים

↑  Review: George Johnson, Dancing With the Stars, New York Times, 7 January 2007
| --- | --- |
בקרת זהויות :  NLI: 987007563100305171  GND: 4066567-7  LCCN: sh85118696  NARA: 10642294  NDL: 00564437  NKC: ph127356 
מדענית עורכת ניסויים במעבדת כימיה כדי לבחון חומרים חדשים
הטבח ביכיני

| חלק מטבח שבעה באוקטובר, מלחמת חרבות ברזל |
| --- | --- |

רחוב במושב יכיני
 תאריך:  7 באוקטובר 2023
 תאריך עברי:  כ"ב בתשרי ה'תשפ"ד
 מקום:  יכיני
 מטרה:  אזרחים
 קואורדינטות:  31°29′00″N 34°36′00″E﻿ / ﻿31.483333333333°N 34.6°E﻿ / 31.483333333333; 34.6
 סוג:  פיגוע ירי
 נשק:  רובה סער
 הרוגים:  לפחות 7
 חטופים:  ?
 פצועים:  לפחות 5
 מבצע:  חמאס חמאס
 מספר מפגעים:  חולייה של עשרות מחבלים מעזה
 מניע:  טרור אסלאמי
  (למפת מערב הנגב מוגדלת) יכיני(למפת מערב הנגב רגילה) יכיני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יכיני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יכיני he
 
הטבח ביכיני בוצע על ידי ארגון הטרור חמאס בבוקר 7 באוקטובר 2023 במושב יכיני הסמוך לצפון רצועת עזה, כחלק מטבח שבעה באוקטובר. בטבח נרצחו 5 מתושבי המושב וכן שוטרת מג"ב ולוחם שב"כ.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו-10 אנשי שירות הביטחון הכללי.
הטבח

סביב השעה 7:40 בבוקר 7 באוקטובר 2023 פשטה חוליית מחבלים על המושב דרך שער צדדי בכניסה, משום שכבכל ישובי העוטף, השער הראשי היה נעול מטעמי ביטחון.
בסמוך לשער נלחמו שוטרים בחלק מהמחבלים ובשלב מסוים אחד מהשוטרים נכנס למושב בכדי להילחם במחבלים שחדרו. מאוחר יותר הצטרפו נוספים כשבתחילה לחמו אנשי כיתות הכוננות.
המחבלים רצחו ארבעה תושבים בהם אחד מהם בביתו ואחד מהם בזמן שטייל עם כלבו. אזרח נוסף נרצח לאחר שנמלט למקום ממסיבת הנובה. בנוסף נהרגה שוטרת מג"ב רווית אסייג בחילופי אש בעת הסתערות על אחד המבנים ולוחם השב"כ עומר גברה שנפל בצומת הכניסה למושב.
בסרטון שצולם ממצלמת אבטחה בשער המושב נראים המחבלים, מצוידים ברובי סער, פורקים מטנדר ופושטים על המושב. זמן קצר לאחר מכן נראה אחד מהם יורה לעבר שתי נשים, שקודם נמלטו ממסיבת הנובה, כשתפסו מחסה מאחורי רכב בשער הכניסה למושב.
אחד הנרצחים הוא יהונתן חג'בי, שאביו ניר חג'בי, מג"ד בחטיבת דניאל, הגיע לפקד על גדוד המילואים שלו עוד טרם הלווייתו, באומרו: "אמצא את הזמן להתאבל על הבן שלי – עכשיו צריך להילחם". במהלך הקרבות, סמח"ט החטיבה וחובש החפ"ק ניסו להגיע תחת אש ליהונתן ולפנות אותו אך מותו נקבע בטרם הצליחו להגיע אליו.
לאחר מכן המשיכו המחבלים ליישוב גבים, אך לא הצליחו לחדור אליו. במושב יכיני היו 18 חברי כיתת כוננות. לאף אחד מהם לא היה נשק ארוך, למעט הרבש"ץ, אלא רק אקדחים.
הערות שוליים

↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023
↑  ※ ראיון של ראש השב"כ רונן בר לדני קושמרו, חדשות 12 – makoVOD (וידאו)
↑  יניר יגנה‏, קובי וחבריו ניהלו קרב הרואי מחוץ למושב יכיני. בתוכו, רצחו המחבלים את קרוב משפחתו, באתר וואלה, 31 באוקטובר 2023
↑  יוסי אלי, הקרב על יכיני: "רואים שיירות מחבלים, הבנו שזה משהו אחר", באתר חדשות 13, 13 באוקטובר 2023
↑  מערכת ישראל היום, "אני אהיה ראשונה, תחפה עליי ואני אחפה עליך": לוחמת מג"ב רווית אסייג נפלה בקרב במושב יכיני, באתר ישראל היום, 12 באוקטובר 2023
1 2 3  מתן צורי, מגיעים בטנדר, פורקים - וטובחים: תיעודים מהזוועות במתקפת חמאס, באתר ynet, 10 באוקטובר 2023
↑  יואב קרן, "אמצא את הזמן להתאבל על הבן שלי, אבל עכשיו צריך להילחם", באתר ynet, 13 באוקטובר 2023
ערך זה הוא קצרמרבנושא קרבות ובנושא ישראל. אתם מוזמנים לתרום לוויקיפדיה ו.
אורי יזהר

| --- | --- |

אורי יזהר עם אחד מנכדיו
 לידה:  14 באוקטובר 1937 (בן 87) תל-אביב, פלשתינה (א"י) 
 מדינה:  ישראל 
 השכלה:  אוניברסיטת תל אביב 
 מעסיק:  יד טבנקין 
 
אורי יזהר (נולד ב-14 באוקטובר 1937) הוא סוציולוג, סופר ופובליציסט ישראלי, משמש כחוקר ביד טבנקין, מוסד המחקר, התיעוד והעיון של התנועה הקיבוצית.
ביוגרפיה

יזהר גדל בתל אביב בבית הוריו. בשנת 1947 עבר לקיבוץ העירוני אפעל ומשנת 1950 הוא עבר להתגורר בגבעת חיים מאוחד. מ-1974 הוא מתגורר במשאבי שדה. ב־1955 הוא התגייס לגולני והשתחחר ב-1959 בדרגת סגן. הוא למד לתואר ראשון ושני בסוציולוגיה באוניברסיטת תל אביב.
בשנים 1969–1971 עבד בתפקידי הסברת פנים וריכוז משלחת צעירי הקיבוץ המאוחד במשמרת הצעירה של מפלגת העבודה. בשנים 1982–1989 הוא ריכז את מחלקת ההדרכה בנוער העובד. בשנים 1975–1990 לימד קורס בסמינר הדו שנתי באפעל בנושא 'החברה הישראלית ותנועת העבודה'.
משנת 1990 פעיל וחוקר ביד טבנקין בחקר תנועת העבודה, כתב מספר ספרים ועשרות מאמרים וטורי דעה בנושאים קיבוציים, חברתיים ופוליטיים בעיתונות הקיבוץ המאוחד (בקיבוץ, מבפנים) ובעיתוני תנועת העבודה "למרחב", דבר" ו"על המשמר".
החל לפרסם שירים ב-1985 ברובם בכתבי העת "שדמות" ו"עיתון 77” והוציא ספר שירה "נוסע בזמן" ב-1998.
חיים אישיים

יזהר נישא בשנת 1968, לזוג נולדו שתי בנות ובן, שלושה נכדים וארבע נכדות.
ספרים

תנועת העבודה משקיעה לתקווה, עם עובד, סדרת מן המוקד, 1983.
נחלה ללא מנוחה, רמת אפעל: יד טבנקין - מרכז מחקרי, רעיוני ותיעודי של התנועה הקיבוצית, 1992.
נוסע בזמן (שירה) הוצאת גוונים, 1998.
בין חזון לשלטון: מפלגת אחדות העבודה-פועלי ציון בתקופת היישוב והמדינה, רמת אפעל: יד טבנקין - מרכז מחקרי, רעיוני ותיעודי של התנועה הקיבוצית, 2005.
תיקון כולל לישראל, רמת אפעל: יד טבנקין - מרכז מחקרי, רעיוני ותיעודי של התנועה הקיבוצית, 2009.
חזון מצדה, הוצאה עצמית, 2012.
עתיד השמאל בישראל - דעיכה או התחדשות?, הוצאת פרדס, 2014.
חלוץ ללא מחנה, תולדות הקיבוץ המאוחד בתקופת המדינה, 1948 - 1980.הוצאת יד טבנקין, 2021.
מבחר מאמרים

עיתונות מסחרית "מגינה על הדמוקרטיה", דבר, 13 בדצמבר 1968
החניכות הכרח!, דבר, 4 ביוני 1969
יאיר קוטלר ומלחמתו בקיבוץ, דבר, 14 בינואר 1972
בין צלבנות לציונות, דבר, 14 בספטמבר 1975
סוציאליזם כהומאניזם של ימינו, עמדה, 1 במאי 1978
בחזרה לממלכתיות, באתר הארץ, 9 באוגוסט 2009
המצאת הלאום הישראלי, באתר הארץ, 19 בנובמבר 2010
ישראל הראשונה וישראל השנייה, באתר הזמן הירוק, 27 באוקטובר 2020
אורי יזהר, אלוף בן, מה עם חשבון הנפש של הפלסטינים?, באתר הארץ, 13 במאי 2021
הערות שוליים

↑  יחיעם ויץ, כיצד הפכה היורשת החוקית של מפא"י המפוארת לגלגל בעגלתו של אריאל שרון, באתר הארץ, 25 בספטמבר 2005
↑  אלי אברהמי, "חזון מצדה": אורי יזהר חושף את איוולת השלטון באתר Mynet, 23 בינואר 2012
| --- | --- |
בקרת זהויות :  NLI: 987007296831205171  PLWABN: 9811326525505606  LCCN: n83027378  VIAF: 66754217   WorldCat (עם VIAF): 66754217
אלפרד פון בקמן

| --- | --- |

אלפרד פון בקמן
 לידה:  29 בספטמבר 1859 פוטסדאם, ממלכת פרוסיה ממלכת פרוסיה (1803-1892)
 פטירה:  19 בנובמבר 1921 (בגיל 62) באד וילדונגן, רפובליקת ויימאר רפובליקת ויימאר
 מדינה:  ממלכת פרוסיה, הרייך הגרמני 
 צאצאים:  Herbert von Böckmann 
 השתייכות:   צבא הקיסרות הגרמנית
 תקופת הפעילות:  1880–1919 (כ־39 שנים)
 דרגה:  גנרל-לויטננט
 תפקידים בשירות
 מפקד הדיוויזיה ה-41 מפקד קורפוס המילואים ה-3  מפקד הקורפוס ה-14 מפקד קורפוס המשמר מפקד הקורפוס השלישי
 פעולות ומבצעים
 מלחמת העולם הראשונה
 עיטורים
   פור לה מריט עם עלי אלון   צלב הברזל דרגה ראשונה   צלב הברזל דרגה שנייה
 
אלפרד פון בקמן (בגרמנית: Alfred von Böckmann‏; 29 בספטמבר 1859 – 19 בנובמבר 1921) היה גנרל לוטננט גרמני אשר פיקד על כוחות במלחמת העולם הראשונה.
ביוגרפיה > תחילת דרכו

בקמן נולד ב-29 בספטמבר 1859 בעיר פוטסדאם שהשתייכה אז לממלכת פרוסיה. ב-1880 הוא התגייס לצבא הפרוסי בדרגת לויטננט. ב-1907 הוא מונה לראש מטה הקורפוס ה-14 אשר הוצב בקרלסרוהה, וב-20 באפריל 1909 הועלה לדרגת אוברסט. במרץ 1911 מונה למפקד גדוד אשר הוצב בשוורין. בנובמבר 1912 מונה למפקד הבריגדה ה-75 אשר הוצבה באולשטין, וב-27 בינואר 1913 הועלה לדרגת גנרל מיור.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 היה בקמן מפקד הבריגדה ה-75. הבריגדה שלו נכללה במסגרת הדיוויזיה ה-37 אשר הייתה חלק מהקורפוס ה-20. הבריגדה נפרסה בחזית המזרחית והשתתפה בבלימת הפלישה הרוסית לפרוסיה המזרחית וכן בקרב טננברג ובקרב הראשון על האגמים המזוריים. בספטמבר 1914 הוא מונה למשך תקופה קצרה למפקד הדיוויזיה ה-41. ב-1915 הוא השתתף בקרב השני על האגמים המזוריים, וב-15 באוגוסט של אותה שנה מונה לראש מטה ארמיית הניימן תחת אוטו פון בלו. הוא השתתף עם הארמייה במתקפת גורליצה-טרנוב, ולאחר מכן בנסיגה הגדולה, וב-30 בדצמבר 1915 שונה שמה לארמייה השמינית. ב-5 באוקטובר 1916 הועברו בקמן ובלו לחזית המקדונית. בלו מונה למפקד קבוצת ארמיות פון בלו ובקמן מונה לראש מטה הקבוצה. כוחות הקבוצה נכשלו בכיבוש העיר סלוניקי, ובעקבות כך הוחלף בלו ב-22 באפריל 1917 בפרידריך פון שולץ. ב-8 באוגוסט של אותה שנה מונה בקמן למפקד קורפוס המילואים ה-3, וב-5 בספטמבר הועבר לפקד על הקורפוס ה-14. ב-1 בנובמבר 1917 מונה למפקד קורפוס המשמר היוקרתי. הקורפוס נכלל במסגרת הארמייה הרביעית והוצב בחזית המערבית. ב-9 באפריל 1918 השתתף הקורפוס בהתקפה של הארמייה על הכוחות הבריטים לכיוון נמלי תעלת למאנש, במסגרת קרב איפר הרביעי שהיה חלק ממתקפת האביב, אך המתקפה נכשלה בכיבוש יעדיה. בהמשך אותה שנה הותקף הקורפוס בידי מדינות ההסכמה במסגרת מתקפת מאה הימים, ונאלץ לסגת מעמדותיו. ב-12 באוגוסט 1918 הועבר בקמן לפקד על הקורפוס השלישי. הוא פיקד על הקורפוס עד סיום המלחמה, וב-30 בספטמבר 1919 פורק הקורפוס ובקמן פרש מהצבא.
בקמן נפטר בעיר באד וילדונגן ב-19 בנובמבר 1921 בגיל 62.
Autodesk Revit

| --- | --- |


רינדור עשוי מדו-ממד ותלת-ממד ב-Revit 2015
 מפתח:  Autodesk 
 מחזור חיים:  5 באפריל 2000 – הווה (24 שנים) 
 גרסה אחרונה:  2023 (April 2022)
 מערכת הפעלה:  64-bit Windows
 סוג רישיון:  רישיון קנייני 
 קטגוריה:  CAD
 אתר רשמי
 
דוגמה למידול תלת מימד ב-Revit 2015
Autodesk Revit הוא כלי תוכנה למידול מידע מבנים עבור אדריכלים, אדריכלי נוף, מהנדסי מבנים, מהנדסי מכונות, חשמל ואינסטלציה (MEP), מעצבים וקבלנים. התוכנה המקורית פותחה על ידי Charles River Software, שנוסדה ב-1997, בשנת 2000 שונה שמה ל-Revit Technology Corporation ונרכשה על ידי Autodesk ב-2002.
התוכנה מאפשרת למשתמשים לתכנן בניין ומבנה ומרכיביו בתלת-ממד, להעיר את המודל עם אלמנטי שרטוט דו-ממדיים, ולגשת למידע הבניין ממסד הנתונים של מודל הבניין. Revit מסוגלת לתכנן ולעקוב אחר שלבים שונים במחזור החיים של הבניין, מהרעיון ועד לבנייה ובהמשך לתחזוקה או הריסה, מה שהופך אותה גם לאפליקציית מידול מידע בניין בארבע-מימד.
היסטוריה

צ'ארלס ריבר תוכנה (Charles River Software) נוסדה בניוטון, מסצ'וסטס, ב-31 באוקטובר 1997, על ידי ליאוניד רייז ואירווין יונגרייז, מפתחי תוכנת ה-Pro/Engineer של PTC לתכנון מכני, כדי להביא את הכוח של מודלים פרמטריים לבניין. עם מימון מקרנות ההון סיכון Atlas Venture ו-North Bridge Venture Partners, רייז ויונגרייס שכרו כמה מפתחי תוכנה וארכיטקטים והחלו לפתח את Revit בשפת C++ על גבי מערכת ההפעלה Microsoft Windows. ב-1999 הם מינו את דייב למונט כמנכ"ל וגייסו את חברי הדירקטוריון ג'ון הירשטיק, מייסד SolidWorks, ואת ארול וולפורד, מייסד CMD Group.
בינואר 2000 שונה שמה של החברה ל-Revit Technology Corporation, וחברת Autodesk, הידועה בעיקר בזכות קו מוצרי AutoCAD שלה, רכשה את החברה תמורת 133 מיליון דולר בשנת 2002. הרכישה אפשרה יותר מחקר, פיתוח ושיפור של התוכנה.
תוכנה > סקירה כללית

Revit נועדה לכתחילה לאפשר לאדריכלים ואנשי מקצוע אחרים בבניין לתכנן ולתעד בניין על ידי יצירת מודל תלת־ממדי פרמטרי הכולל הן את הגאומטריה והן את מידע התכנון והבנייה הלא גאומטרי, הידוע גם בשם בניית מידע מודלים. או BIM (1975 Eastman C.). באותה תקופה, מספר חבילות תוכנה אחרות - כמו ArchiCAD ו-Reflex - סיפקו מודל בנייה וירטואלי תלת־ממדי, ואפשרו למשתמש לשלוט ברכיבים בודדים באמצעות פרמטרים (רכיבים פרמטריים). שני הבדלים מרכזיים ב-Revit היו שמשתמשים יצרו רכיבים פרמטריים ב"עורך משפחתי" גרפי ולא בשפת תכנות, והמודל תפס את כל הקשרים בין רכיבים, תצוגות והערות כך ששינוי בכל אלמנט התפשט באופן אוטומטי כדי לשמור על המודל עקבי, למשל, הזזת קיר עדכנה קירות, רצפות וגגות שכנים, תיקנה את המיקום והערכים של מידות והערות, התאימה את שטחי הרצפה המדווחים בלוחות הזמנים, צייר מחדש את תצוגות החתך וכו' - כך שהדגם נשאר מחובר וכל התיעוד היה מתואם. המושג של אסוציאטיביות דו-כיוונית בין רכיבים, תצוגות והערות היה מאפיין ייחודי של Revit עבור מהדורות רבות. קלות ביצוע השינויים העניקה השראה לשם Revit, התכווצות של Revise-Instantly. בליבה של Revit הוא מנוע הפצת שינויים פרמטריים שהסתמך על טכנולוגיה חדשה, פרמטריות מונחות הקשר, שהייתה ניתנת להרחבה יותר מהפרמטריות הווריאציות והיסטוריות המשמשות בתוכנת CAD מכנית. המונח 'מודל בנייה פרמטרי' אומץ כדי לשקף את העובדה ששינויים בפרמטרים הניעו את כל מודל הבניין והתיעוד הנלווה, לא רק רכיבים בודדים.
תוכנה > גרסה 1.0 ואילך

Revit גרסה 1.0 שוחררה ב-5 באפריל 2000. התוכנה התקדמה במהירות, עם גרסה 2.0, 3.0, 3.1, 4.0 ו-4.1 שפורסמו באוגוסט 2000; אוקטובר 2000; פברואר 2001; יוני 2001; נובמבר 2001; וינואר 2002, בהתאמה.
התוכנה הוצעה בתחילה רק כהשכרה חודשית, ללא אפשרות רכישה. הרישוי נשלט על ידי תהליך אוטומטי לחלוטין, חידוש בתקופה שבה נדרשו התערבות אנושית ושידור ידני של קודי הרשאה כדי לקנות סוגים אחרים של תוכנות עיצוב.
Autodesk הוציאה מספר גרסאות של Revit לאחר 2004. בשנת 2005 הוצגה Revit Structure, ולאחר מכן בשנת 2006 Revit MEP. לאחר השחרור של 2006 שונה שם Revit Building ל- Revit Architecture.
בשנת 2011 שוחררה Dynamo בצורת בטא המאפשרת הצצה ראשונית לתכנות ישיר של ההתנהגות של רכיבים מתארחים באמצעות ממשק גרירה ושחרור של צומת. זה דומה לאופן שבו שפת התכנות החזותית Grasshopper 3d עובדת על אובייקטים ב- Rhinoceros 3D.
בשנת 2012 Revit LT הפכה לגרסה החדשה ביותר של Revit בשוק. זו הייתה גרסה מוגבלת לתכונה או לייט של Revit שלא כללה תכונות כמו רינדור וסביבות מרובות משתמשים. בשנת 2013, Autodesk החלה להציג רישוי השכרה עבור חלק ממוצריה, כולל Revit.
מאז Revit 2013 הדיסציפלינות השונות התגלגלו למוצר אחד, שנקרא בפשטות Revit. Autodesk מוכרת מספר חבילות או 'אוספים תעשייתיים'; Revit כלולה באוסף AEC.
Revit זמין במספר שפות לוקליזציות: אנגלית, גרמנית, צרפתית, ספרדית, פורטוגזית, איטלקית, רוסית, פולנית, צ'כית, סינית, יפנית וקוריאנית.
עם שחרורו של Revit 2016, Autodesk הפסיקה את התמיכה ב-Windows 32 סיביות.
תוכנה > עיצוב

סביבת העבודה של Revit מאפשרת למשתמשים לתפעל בניינים או מכלולים שלמים (בסביבת הפרויקט) או צורות תלת מימד בודדות (בסביבת העורך המשפחתי). ניתן להשתמש בכלי מידול עם אובייקטים מוצקים מוכנים מראש או מודלים גאומטריים מיובאים. עם זאת, Revit אינה מודל NURBS והיא גם חסרה את היכולת לתפעל את המצלעים הבודדים של אובייקט למעט בכמה סוגי אובייקטים ספציפיים כגון גגות, לוחות ושטח או בסביבת המסה.
Revit כוללת קטגוריות של אובייקטים ('משפחות' במינוח Revit). אלה מתחלקים לשלוש קבוצות:
משפחות מערכות, כגון קירות, רצפות, גגות, תקרות, גימורים עיקריים ואפילו רהיטים שנבנו בתוך פרויקט.
משפחות/רכיבים הניתנים לטעינה, אשר נבנים עם פרימיטיבים (שחולים, סוויפים וכו') בנפרד מהפרויקט ונטענים לפרויקט לשימוש.
משפחות במקום, שנבנות במקום בתוך פרויקט עם אותו ערכת כלים כמו רכיבים הניתנים לטעינה.
משתמש מנוסה יכול ליצור משפחות מציאותיות ומדויקות החל מרהיטים ועד גופי תאורה, וכן לייבא דגמים קיימים מתוכנות אחרות. ניתן ליצור משפחות Revit כמודלים פרמטריים עם מידות ומאפיינים. זה מאפשר למשתמשים לשנות רכיב נתון על ידי שינוי פרמטרים מוגדרים מראש כגון גובה, רוחב או מספר במקרה של מערך. בצורה זו משפחה מגדירה גאומטריה שנשלטת על ידי פרמטרים, כל שילוב של פרמטרים יכול להישמר כ'טיפוס', וכל מופע (מופע ב-Revit) של 'סוג' יכול להכיל גם וריאציות נוספות. לדוגמה, דלת נדנדה עשויה להיות משפחה. יכול להיות שיש לו סוגים שמתארים גדלים שונים, ובמודל הבניין בפועל יש מקרים של סוגים אלה הממוקמים בקירות שבהם פרמטרים מבוססי מופע יכולים לציין את חומרת הדלת באופן ייחודי עבור כל אירוע של הדלת.
אף על פי שתוכנת Revit מגיעה עם מגוון משפחות מחוץ לקופסה (OOTB), הן מוגבלות, כך שמשתמשים עשויים למצוא צורך לבנות משפחות משלהם או לקנות אותן מחנויות מקוונות.
בגלל בעיות זכויות יוצרים בעבודת פרויקט, מודלים מלאים של Revit במודל תלת-ממדי נמצאים לעיתים רחוקות למכירה. ואכן, מכיוון שרוב הפרויקטים הם ספציפיים לאתר ומותאמים אישית, הביקוש לדגמים קיימים הוא קל בכל מקרה. עם זאת, שיטות עבודה חדשות או סטודנטים של Revit עשויים לרצות להתייחס למודלים שהושלמו. ישנם כמה מקורות עבור אלה, כולל אתרים כגון BIMGallery ו-GrabCad.
תוכנה > ביצוע

כאשר משתמש יוצר בניין, מודל או כל סוג אחר של אובייקט ב-Revit, הוא עשוי להשתמש במנוע הרינדור של Revit כדי ליצור תמונה מציאותית יותר של מה שהוא מודל דיאגרמטי מאוד. המשתמש משיג זאת על ידי שימוש בדגם המוכן מראש, קיר, רצפה וכו', כלי עבודה, או יצירת דגמים, קירות, חומרים וכו' משלו. Revit 2010 מגיעה עם שפע של חומרים מוגדרים מראש, שכל אחד מהם ניתן לשינוי לפי רצונות המשתמש. המשתמש יכול גם להתחיל עם חומר "גנרי". בעזרת זה, המשתמש יכול להגדיר את הסיבוב, הגודל, הבהירות והעוצמה של מרקמים, מפות ברק (הידועות גם כ-shinemaps), מפות שקיפות, מפות השתקפות, מפות השתקפות אלכסוניות, מפות חורים ומפות בליטות, כמו גם להשאיר את המפה חלק ופשוט להשתמש במחוונים עבור כל אחת (או כל אחת או אף אחת) מהתכונות האמורות של טקסטורות.
עיבוד מבוסס ענן עם הפלאגין הניסיוני המכונה Project Neon, הממוקם ב-Autodesk Labs נמצא בשלבי בטא ומאפשר למשתמש להציג את התמונות שלו דרך חשבון Autodesk שלו במקום באופן מקומי דרך המחשבים שלו. דגמי Revit עשויים להיות מקושרים ישירות אל Autodesk 3ds Max (מהדורה 2013 ואילך) עבור פרויקטי רינדור והנפשה מתקדמים יותר, כאשר חלק גדול ממידע החומר והאובייקט שלהם נשמר.
הערות שוליים

↑  Michael Graves (1 בספטמבר 2012). "Architecture and the Lost Art of Drawing". The New York Times. AutoCAD and Revit.. via interconnected databases. {{cite news}}:  (עזרה)
↑  Autodesk to Acquire Revit Technology Corporation, 2002 Autodesk Press Release
↑  Bergin, Michael S. "A Brief History of BIM". אורכב מ-המקור ב-2 במרץ 2014. נבדק ב-15 בדצמבר 2012. {{cite web}}:  (עזרה)
↑  "What does full bi-directional associativity mean".
↑  "Patent: Graphical object generation and regeneration". אורכב מ-המקור ב-18 בפברואר 2013. נבדק ב-15 בדצמבר 2012. {{cite web}}:  (עזרה)
↑  "The History of Revit - The Future of Design". נבדק ב-15 בדצמבר 2012. {{cite web}}:  (עזרה)
↑  "Patent: Software usage/procurement management". אורכב מ-המקור ב-13 ביולי 2017. נבדק ב-15 בדצמבר 2012. {{cite web}}:  (עזרה)
↑  Alec Appelbaum (11 בפברואר 2009). "Frank Gehry's software keeps buildings on budget". The New York Times. Revit Architecture, the industry standard from Autodesk, is.. {{cite news}}:  (עזרה)
↑  Arkin, Gregory K. "The History of Revit - The Future of Design". Revit3d.com. נבדק ב-2 בספטמבר 2012. {{cite web}}:  (עזרה)
↑  _tom. "Revit Spaghetti". Inside the Factory - Designing the Revit Experience. נבדק ב-16 ביוני 2012. {{cite web}}:  (עזרה)
↑  Keough, Ian. "Dynamo for Revit?". Grasshopper - generative modeling for Rhino. נבדק ב-16 ביוני 2012. {{cite web}}:  (עזרה)
↑  Smith, Brett. "Autodesk Announces Autodesk Revit LT". Autodesk, Inc. אורכב מ-המקור ב-10 באוקטובר 2012. נבדק ב-16 בדצמבר 2012. {{cite web}}:  (עזרה)
↑  "Autodesk Revit LT". Autodesk, Inc. אורכב מ-המקור ב-7 בספטמבר 2012. נבדק ב-6 בספטמבר 2012. {{cite web}}:  (עזרה)
↑  "Compare Autodesk Revit LT and Autodesk Revit". Autodesk Inc. אורכב מ-המקור ב-27 בספטמבר 2012. נבדק ב-6 בספטמבר 2012. {{cite web}}:  (עזרה)
↑  "Autodesk Rental Plans". Autodesk. נבדק ב-3 בדצמבר 2013. {{cite web}}:  (עזרה)
↑  "Revit Architecture content". Autodesk Seek. נבדק ב-16 ביוני 2012. {{cite web}}:  (עזרה)
↑  "Revit MEP content". Autodesk Seek. אורכב מ-המקור ב-12 בדצמבר 2011. נבדק ב-16 ביוני 2012. {{cite web}}:  (עזרה)
| --- | --- |
בקרת זהויות :  NKC: ph1117823